F’post fuq Facebook kmieni t-Tnejn filgħodu, il-Ministru Evarist Bartolo saħaq li l-Ministru Konrad Mizzi, flimkien maċ-Chief of Staff Keith Schembri, għandhom iwarrbu. Hu qabbel lill-Partit Laburista ma’ siġra li għandha bżonn tinżabar, fejn qal li kull siġra, minn żmien għall-ieħor, trid tinżabar u tneħħi l-friegħi morda, inkella s-siġra timrad kollha kemm hi. Żied jgħid li jekk isir hekk, “nirriskjaw nitilfu il-ġid kollu li sar,” b’konsegwenza li jiġu milquta dawk l-iktar batuti fis-soċjetà tagħna. Il-Ministru Bartolo temm jgħid li s-siġra hija ikbar mill-fergħa. Il-Ministru għall-Edukazzjoni u x-Xogħol qal dan hekk kif matul il-ġurnata tat-Tnejn, mistenni jitlaqqa’ l-grupp Parlamentari Laburista. Laqgħa oħra mistennija ssir għada t-Tlieta. Ara wkoll: Jappella biex ma jkunx hemm battibekki bejn l-esponenti tal-PL